การปิดกั้นตัวเองทางอารมณ์จากบุคคลนี้ การหลีกเลี่ยงบุคคลที่คุณชอบ การจดจ่อกับความต้องการและความสนใจของตัวเอง
การปิดกั้นตัวเองทางอารมณ์จากบุคคลนี้อาจเป็นอีกวิธีที่คุณสามารถทำเพื่อหลีกเลี่ยงการตกหลุมรักพวกเขา พยายามควบคุมอารมณ์เพื่อที่คุณจะไม่รู้สึกท่วมท้นหรือควบคุมตัวเองไม่ได้เวลาที่อยู่ใกล้เขา เขียนคุณสมบัติที่ไม่ดีของบุคคลนี้ อ่านมันซ้ำๆ และปล่อยให้ตัวเองรู้สึกไม่ชอบหรือตัดใจจากบุคคลนี้เพราะคุณสมบัติไม่ดีที่คุณเขียน วิธีนี้อาจจะช่วยให้คุณไม่ตกหลุมรักเขา  ชื่อสัตย์และคิดถึงคุณสมบัติของบุคคลนี้ที่อาจจะรบกวนหรือเป็นปัญหาหากคุณคบกับพวกเขา เช่น คุณอาจจะเขียนเกี่ยวกับบุคคลนี้ว่า “บ้างาน เงียบและเห็นแก่ตัว ยากที่จะคุยในกลุ่มใหญ่ๆ” คุณควรคิดว่าทำไมคุณและบุคคลนี้ไม่ได้เกิดมาเพื่อกันและกัน คุณอาจจะเขียนคุณสมบัติที่ไม่ดีของพวกเขาแล้วจากนั้นเขียนว่าทำไมคุณสมบัติที่ไม่ดีเหล่านี้ถึงแปลว่าคุณและบุคคลนี้ไม่ควรคบกัน คุณอาจจะระบุเหตุการณ์ที่เฉพาะเจาะจงที่คุณและบุคคลนี้ดูจะไม่ลงรอยกัน การจดจ่อกับความไม่เหมาะสมกันสามารถช่วยให้คุณปิดกั้นตัวเองทางอารมณ์จากบุคคลนี้และเห็นว่าพวกเขาเป็นแค่เพื่อน เช่น คุณอาจจะเขียนว่า “เราไม่เหมาะสมกันเพราะเขาบ้างานและฉันชอบเที่ยว” หรือ “เราคงไปกันไม่รอดเพราะพวกเขาตั้งใจที่จะลงหลักปักฐานในที่นึงและฉันวางแผนที่จะย้ายไปเรื่อยๆ” หากคุณเป็นเพื่อนกับบุคคลนี้อยู่แล้ว คุณก็สามารถลองจดจ่อที่ความเป็นเพื่อนกับพวกเขาแทนการเป็นแฟน บางทีคุณกับเขาอาจจะเข้ากันได้ดีในแบบเพื่อน เตือนตัวเองว่าการคบใครในแบบคนรักอาจนำไปสู่ความรู้สึกที่เจ็บปวดและทำลายความเป็นเพื่อนของคุณ จากนั้นคุณอาจจะให้เหตุผลว่าทำไมคุณจึงควรเป็นเพื่อนกับบุคคลนี้แทนที่จะเป็นแฟน เช่น คุณอาจจะนั่งลงและเขียนถึงเวลาที่ดีที่คุณมีกับบุคคลนี้ในฐานะเพื่อน จากนั้นคุณอาจจะพิจารณาว่ามันคุ้มค่ากับการเสี่ยงความสัมพันธ์ที่มีความหมายและเติมเต็มในการเป็นแฟนกับบุคคลนี้หรือไม่ วิธีเดียวในการหลีกเลี่ยงการทำให้ความรู้สึกมีอำนาจเหนือคุณคือการรักษาระยะห่างจากบุคคลนั้นให้มากที่สุดเท่าที่จะทำได้ สิ่งนี้หมายถึงการตีตัวออกห่างจากบุคคลในสถานการณ์ทางสังคมต่างๆ เช่น งานสังสรรค์กับเพื่อนหรือเพื่อนร่วมงานหรือคุณอาจจะหลีกเลี่ยงบุคคลนั้นเมื่อคุณต้องใช้พื้นที่ร่วมกัน เช่น ที่โรงเรียนหรือที่ทำงาน รักษาระยะห่างจากบุคคลนั้นเพื่อที่คุณจะไม่ถูกกระตุ้นให้ต้องทักทายพวกเขาเพราะสิ่งนี้อาจนำไปสู่ความรู้สึกที่ลึกซึ้งต่อพวกเขา  เช่น คุณอาจจะลองหลีกเลี่ยงการไปงานประชุมหรืองานสังสรรค์เดียวกับบุคคลนี้ โดยเฉพาะอย่างยิ่งหากคุณรู้ว่าพวกเขาจะต้องอยู่ที่นั่น คุณอาจจะวางแผนในการไม่ต้องเจอบุคคลนั้นเพื่อที่คุณจะได้ไม่ต้องอยู่ใกล้พวกเขา คุณอาจจะหลีกเลี่ยงการเพิ่มบุคคลนั้นในสื่อโซเชียลเพื่อที่คุณจะได้ไม่ต้องเห็นโปรไฟล์หรือกิจกรรมของเขา วิธีนี้คุณจะไม่ติดอยู่กับการจ้องกิจกรรมของบุคคลนี้บนเว็บไซต์ เช่น Facebook Instagram หรือ Tumblr หากคุณจำเป็นต้องอยู่ใกล้บุคคลนี้ คุณก็ควรสร้างขอบเขตที่ชัดเจนเพื่อที่คุณจะไม่ปล่อยให้อารมณ์มีอำนาจเหนือคุณ บางทีคุณหลีกเลี่ยงการสัมผัส การกอดหรือการนั่งใกล้บุคคลนี้เวลาที่พวกเขาอยู่ใกล้คุณ คุณอาจจะยืนห่างจากพวกเขาด้วยภาษากายแบบปิดเพื่อที่คุณจะไม่ดูเป็นมิตรหรือตอนรับบุคคลนี้ สิ่งนี้สามารถส่งสัญญาณให้พวกเขาว่าคุณไม่สนใจพวกเขาในแบบคนรัก เช่น คุณอาจจะรักษาภาษากายแบบปิดเวลาที่อยู่ใกล้เขาโดยการกอดอกและหลีกเลี่ยงการสบตากับบุคคลนี้เวลาที่คุณคุยกับเขา บุคคลนี้อาจจะมอบของขวัญให้คุณเพื่อแสดงความชอบที่มีต่อคุณหรือพวกเขาอาจจะแสดงท่าทีที่ใจดีกับคุณ หลีกเลี่ยงการรับหรือการสนับสนุนพฤติกรรมนี้ การรับของขวัญหรือท่าทีที่ใจดีจากบุคคลนี้สามารถส่งเสริมพวกเขาให้เข้าหาคุณซึ่งเป็นสิ่งที่คุณไม่ต้องการหากคุณกำลังพยายามหลีกเลี่ยงพวกเขา เช่น คุณอาจจะพูดอย่างสุภาพว่า “ไม่ ขอบคุณค่ะ” และปฏิเสธของขวัญที่พวกเขาพยายามให้คุณหรือพูดว่า “ไม่ ฉันสามารถทำมันได้ด้วยตัวเอง” หรือ “ไม่ ฉันจะทำเอง” หากพวกเขาพยายามทำบางสิ่งที่ดีให้กับคุณ คุณสามารถหลีกเลี่ยงการตกหลุมรักใครบางคนด้วยการอุทิศเวลาให้กับความต้องการและความสนใจของตัวเองแทนที่จะให้ผู้อื่นหรือความคิดเกี่ยวกับผู้อื่น ดึงความสนใจของตัวเองจากความต้องการความรักโดยการทุ่มเทพลังงานให้กับงานอดิเรกที่คุณรัก หรือทำกิจกรรมที่ต้องใช้ทั้งแรงใจและแรงกายจนคุณเหลือเวลาเพียงเล็กน้อยในการจดจ่อกับความรู้สึกรักใครบางคน  เช่น คุณอาจจะทุ่มเทพลังงานให้กับงานอดิเรก เช่น การวาดภาพ การเขียน การเล่นดนตรีหรือการร้องเพลง คุณยังสามารถทำกิจกรรมทางกีฬาหรือเข้าร่วมทีมที่โรงเรียนเพื่อฆ่าเวลา แม้คุณอาจจะต้องการเก็บความรู้สึกในเรื่องของความรักกับตัวเองแต่คุณควรลองพูดกับคนใกล้ตัวเกี่ยวกับอารมณ์ของคุณ บอกเพื่อนสนิทว่าคุณกำลังพยายามหลีกเลี่ยงการตกหลุมรักใครบางคน พูดกับสมาชิกในครอบครัวที่สนิทเกี่ยวกับความรู้สึกที่ขัดแย้งของคุณ บ่อยครั้งที่การพูดกับใครบางคนที่จะรับฟังคุณเกี่ยวกับความรู้สึกของคุณสามารถทำให้คุณรู้สึกเหงาและสับสนน้อยลง   คุณอาจจะได้รับมุมมองเกี่ยวกับสถานการณ์จากเพื่อนหรือสมาชิกของครอบครัว พวกเขาอาจจะเสนอคำปรึกษาหรือคำแนะนำเกี่ยวกับวิธีการที่คุณสามารถหลีกเลี่ยงการตกหลุมรักใครบางคน เช่น คุณอาจจะบอกเพื่อนว่า “ฉันมีความรู้สึกต่อใครบางคนแต่ฉันไม่อยากตกหลุมรักเขา ฉันควรจะทำยังไง?” หรือคุณอาจจะบอกสมาชิกของครอบครัวว่า “ฉันคิดว่าฉันกำลังตกหลุมรักใครบางคนแต่ฉันว่ามันเป็นความคิดที่ไม่ดี เธอมีคำแนะนำว่าฉันควรจะทำอย่างไรไหม?” หากความรู้สึกที่คุณมีต่อบุคคลนี้นั้นท่วมท้นและปฏิเสธไม่ได้ คุณก็อาจจะต้องบอกพวกเขาว่าคุณรู้สึกอย่างไร แม้บทสนทนาอาจจะรู้สึกอึดอัดแต่การจริงใจเกี่ยวกับความรู้สึกของคุณและการบอกบุคคลนี้สามารถทำให้คุณรู้สึกดีขึ้น มันยังสามารถเปิดประตูสู่โอกาสว่าบุคคลนี้อาจจะรู้สึกแบบเดียวกับคุณ หากคุณตัดสินใจที่จะคุยกับบุคคลนี้เกี่ยวกับความรู้สึกของคุณ คุณก็ควรขอคุยกับเขาเป็นการส่วนตัวเพียงแค่คุณสองคน คุณอาจจะบอกเขาว่า “ฉันว่าฉันกำลังพัฒนาความรู้สึกกับเธอในแบบคนรัก ฉันพยายามปฏิเสธความรู้สึกเหล่านี้แต่ฉันคิดว่าฉันควรจะจริงใจกับเธอเกี่ยวกับสิ่งที่ฉันรู้สึก”
เขียนคุณสมบัติที่ไม่ดีของบุคคลนี้. ระบุว่าทำไมคุณและบุคคลนี้จึงไม่เหมาะสมกัน. จดจ่อกับด้านที่เป็นมิตรของความสัมพันธ์. ตีตัวออกห่างจากบุคคลนั้น. สร้างขอบเขตที่ชัดเจนสำหรับตัวเองเมื่อคุณต้องอยู่ใกล้เขา. อย่ารับท่าทีหรือของขวัญที่โรแมนติกจากบุคคลนี้. ดึงความสนใจของตัวเองด้วยงานอดิเรกหรือกิจกรรม. ปรึกษาเพื่อนหรือคนที่คุณรัก. ลองคุยกับบุคคลนี้เกี่ยวกับความรู้สึกของคุณ.
https://www.wikihow.com/Not-Fall-in-Love-With-Someone https://www.wikihow.com/Not-Fall-in-Love-With-Someone https://www.wikihow.com/Not-Fall-in-Love-With-Someone
Closing Yourself Off Emotionally From the Person Avoiding the Person You Are Attracted To Focusing On Your Own Needs and Interests